Վկաներից առաջինը ցուցմունք տվեց տուժողի մայրը` Գ. Մ.-ն: Նա պատմեց, որ աղջիկը 2000թ.-ին ամուսնացել է եւ մեկ տարի անց ամուսնալուծվել: Ամուսնալուծությունից հետո 5 տարի ապրել եւ աշխատել է Ղազախստանում: Վերադառնալով Հայաստան` կապվել է ամուսնացած մի տղամարդու հետ: Շուրջ 6 տարի է` հանդիպում է նույն տղամարդու հետ: Ունի մանկահասակ տղա (1 տարի 7 ամսեկան), ում խնամքով հիմա ինքն է զբաղվում: Վկայի պնդմամբ, իր աղջիկը երբեք մարմնավաճառությամբ չի զբաղվել: Նախքան Թուրքիա մեկնելը աշխատել է Գյումրիի ռեստորաններից մեկում որպես մատուցողուհի: Վկան պատմեց, որ ամբաստանյալ Նարինե Մովսիսյանին առաջին անգամ տեսել է իր տանը: